CELEX: 22005D0961
Language: hu
Date: 2005-11-25 00:00:00
Title: 2005/961/EK: A Közösség/Svájc Légi Közlekedési Bizottság 2/2005 határozata ( 2005. november 25. ) az Európai Közösség és a Svájci Államszövetség között a légi közlekedésről szóló megállapodás mellékletének módosításáról

30.12.2005   
            
            
               HU
            
            
               Az Európai Unió Hivatalos Lapja
            
            
               L 347/91
            
         
      A KÖZÖSSÉG/SVÁJC LÉGI KÖZLEKEDÉSI BIZOTTSÁG 2/2005 HATÁROZATA
   
   (2005. november 25.)
   az Európai Közösség és a Svájci Államszövetség között a légi közlekedésről szóló megállapodás mellékletének módosításáról
   (2005/961/EK)
   A KÖZÖSSÉG/SVÁJC LÉGI KÖZLEKEDÉSI BIZOTTSÁG,
   tekintettel az Európai Közösség és a Svájci Államszövetség között a légi közlekedésről létrejött megállapodásra, a továbbiakban „megállapodás” és különösen annak 23. cikke (4) bekezdésére,
   A KÖVETKEZŐKÉPPEN HATÁROZOTT:
   1. cikk
   (1)   A megállapodás mellékletének 1. pontja (harmadik liberalizációs csomag és egyéb polgári repülési szabályok) a Közösség/Svájc Légi Közlekedési Bizottság 3/2004 határozatának 1. cikke (3) bekezdésével kiegészített 93/104/EK tanácsi irányelv említése után (1), a következőkkel egészül ki:
   
      „437/2003
      Az Európai Parlament és a Tanács 437/2003/EK rendelete (2003. február 27.) a légi személy-, teheráru- és postaiküldemény-szállításra vonatkozó statisztikai adatgyűjtésről”.
   
   (2)   Az ezen határozat 1. cikkének (1) bekezdésében említett kiegészítés után a megállapodás mellékletének 1. pontja (Harmadik liberalizációs csomag és egyéb polgári repülési szabályok) a következő szöveggel egészül ki:
   
      „1358/2003
      A Bizottság 1358/2003/EK rendelete (2003. július 31.) a légi személy-, áru- és postaiküldemény-szállításra vonatkozó statisztikai adatgyűjtésről szóló 437/2003/EK európai parlamenti és tanácsi rendelet végrehajtásáról, valamint annak az I. és II. melléklete módosításáról”.
   
   (3)   Az ezen határozat 1. cikkének (2) bekezdésében említett kiegészítés után, a megállapodás mellékletének 1. pontja (harmadik liberalizációs csomag és egyéb polgári repülési szabályok) a következő szöveggel egészül ki:
   
      „785/2004
      Az Európai Parlament és a Tanács 785/2004/EK rendelete (2004. április 21.) a légi fuvarozókra és légi járművek üzemben tartóira vonatkozó biztosítási követelményekről”.
   
   2. cikk
   (1)   A 2408/92/EGK tanácsi rendelet említése után a megállapodás mellékletének 1. pontja (Harmadik liberalizációs csomag és egyéb polgári repülési szabályok) a következő szöveggel egészül ki:
   
      „(A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány II. melléklete 8. fejezete [Közlekedéspolitika] G. szakasza [Légi közlekedés] 1. pontjának az I. mellékletre vonatkozó módosításai alkalmazandók)”.
   
   (2)   A 93/65/EGK tanácsi irányelv említését követően a megállapodás mellékletének 3. pontja (Műszaki harmonizáció) a következőkkel egészül ki:
   
      „(A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány II. melléklete 8. fejezete [Közlekedéspolitika] G. szakasza [Légi közlekedés] 2. pontjának a I. mellékletre vonatkozó módosításai alkalmazandók)”.
   
   (3)   A megállapodás mellékletének 1. pontja (Harmadik liberalizációs csomag és egyéb polgári repülési szabályok) a Közösség/Svájc Légi Közlekedési Bizottság 3/2004 határozatának 1. cikke (1) bekezdésével kiegészített 2002/30/EK európai parlamenti és tanácsi irányelv említése után a következő szöveggel egészül ki:
   
      „(A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány II. melléklete 8. fejezete [Közlekedéspolitika] G. szakasza [Légi közlekedés] 2. pontjának az I. mellékletre vonatkozó módosításai alkalmazandók)”.
   
   3. cikk
   A 2042/2003/EK bizottsági rendelet említését követően a megállapodás mellékletének 4. pontja (Repülésbiztonság) a következőkkel egészül ki:
   
      „36/2004
      Az Európai Parlament és a Tanács 2004/36/EK irányelve (2004. április 21.) a harmadik országok közösségi repülőtereket használó légi járműveinek biztonságáról
      (1–9. és 11–14. cikk)”.
   
   4. cikk
   Ezt a határozatot az Európai Unió Hivatalos Lapjában és a Svájci Államszövetség Jogszabályai Hivatalos Gyűjteményében kell kihirdetni. Ez a határozat az elfogadását követő második hónap első napján lép hatályba.
   
      Kelt Brüsszelben, 2005. november 25-én.
      
         
            a vegyes bizottság részéről
         
         
            a Közösség küldöttségének vezetője
         
         Daniel CALLEJA CRESPO
         
         
            a svájci küldöttség vezetője
         
         Raymond CRON
         
      
   
   
      (1)  HL L 151., 2004.4.30., 9. o., helyesbítve: HL L 208., 2004.6.10., 7. o.